EL Επίσημη Εφημερίδα της Ευρωπαϊκής Ένωσης C 185/82

Γνωμοδότηση της Ευρωπαϊκής Επιτροπής των Περιφερειών με θέμα «Διατήρηση των αλιευτικών πόρων και προστασία των θαλάσσιων οικοσυστημάτων μέσω τεχνικών μέτρων»

(2017/C 185/11)

Εισηγήτρια: η κ. Emily WESTLEY, δημοτική σύμβουλος Hastings (UK/PES) Έγγραφο αναφοράς: Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων, την τροποποίηση των κανονισμών (ΕΚ) αριθ. 1967/2006, (ΕΚ) αριθ. 1098/2007, (ΕΚ) αριθ. 1224/2009 του Συμβουλίου και των κανονισμών (ΕΕ) αριθ. 1343/2011 και (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου και την κατάργηση των κανονισμών (ΕΚ) αριθ. 894/97, (ΕΚ) αριθ. 850/98, (ΕΚ) αριθ. 2549/2000, (ΕΚ) αριθ. 254/2002, (ΕΚ) αριθ. 812/2004 και (ΕΚ) αριθ. 2187/2005 του Συμβουλίου

I. ΣΥΝΙΣΤΩΜΕΝΕΣ ΤΡΟΠΟΛΟΓΙΕΣ

Τροπολογία 1

Προοίμιο

Απαγόρευση ορισμένων καταστροφικών αλιευτικών εργαλείων ή καταστροφικών αλιευτικών μεθόδων

Κείμενο που προτείνει η Επιτροπή Τροπολογία της ΕτΠ (11) Ορισμένα καταστροφικά αλιευτικά εργαλεία ή καταστροφικές αλιευτικές μέθοδοι στο πλαίσιο των οποίων χρησιμοποιούνται εκρηκτικές ύλες, δηλητηριώδεις ή ναρκωτικές ουσίες, ηλεκτρικό ρεύμα, αεροσφύρες ή άλλα κρουστικά εργαλεία· συρόμενα προσαρτήματα και αρπάγες για τη συλλογή ερυθρών κοραλλιών ή άλλων τύπων κοραλλιών ή κοραλλιοειδών οργανισμών και ορισμένα ψαροντούφεκα θα πρέπει να απαγορευθούν, με εξαίρεση συγκεκριμένες περιπτώσεις στις οποίες δύναται να χρησιμοποιείται τράτα με ρεύμα υπό συγκεκριμένες αυστηρές προϋποθέσεις. (11) Ορισμένα καταστροφικά αλιευτικά εργαλεία ή καταστροφικές αλιευτικές μέθοδοι στο πλαίσιο των οποίων χρησιμοποιούνται εκρηκτικές ύλες, δηλητηριώδεις ή ναρκωτικές ουσίες, ηλεκτρικό ρεύμα, αεροσφύρες ή άλλα κρουστικά εργαλεία· συρόμενα προσαρτήματα και αρπάγες για τη συλλογή ερυθρών κοραλλιών ή άλλων τύπων κοραλλιών ή κοραλλιοειδών οργανισμών και ορισμένα ψαροντούφεκα θα πρέπει να απαγορευθούν, με εξαίρεση συγκεκριμένες περιπτώσεις στις οποίες δύναται να χρησιμοποιείται τράτα με ρεύμα υπό συγκεκριμένες αυστηρές προϋποθέσεις. Για τους σκοπούς της επιβολής και έρευνας, καθώς και της αξιολόγησης, αυτές οι προϋποθέσεις θα πρέπει να περιλαμβάνουν ένα σύστημα παρακολούθησης, ελέγχου και αξιολόγησης. Οι ισχύουσες άδειες για αλιεία με τράτα με ηλεκτρικό ρεύμα θα πρέπει να υπόκεινται σε επιστημονική (επαν)αξιολόγηση, προτού ανανεωθούν ή, σε διαφορετική περίπτωση, θα πρέπει να υπαχθούν σε καθεστώς «μη απαγόρευσης».

Αιτιολογία

Η τεχνική της αλιείας με ηλεκτρικό ρεύμα μπορεί να έχει θανατηφόρες επιπτώσεις στη θαλάσσια ζωή, τόσο στα ιχθύδια όσο και στα μη στοχευόμενα είδη. Η Επιτροπή Θαλάσσιας Ασφάλειας (MSC —Maritime Safety Committee) αρνείται να πιστοποιήσει αυτή την τεχνική εξαιτίας των «επιπτώσεων του ηλεκτρισμού που χρησιμοποιεί αυτή η αλιευτική μέθοδος σε μια σειρά θαλάσσιων οργανισμών, συμπεριλαμβανομένων των ειδών που κινδυνεύουν, απειλούνται και προστατεύονται [ETP — endangered, threatened and protected] (επίσης των ελασμοβράγχιων) και των βενθικών οργανισμών, καθότι αυτές οι επιπτώσεις μπορεί να έχουν αντίκτυπο στην ευρύτερη οικολογία της περιοχής». Επίσης, το Διεθνές Συμβούλιο για την Εξερεύνηση των Θαλασσών (ΔΣΕΘ — ICES/International Council for the Exploration of the Sea) (Φεβρουάριος 2016) ανακοίνωσε ότι «το υφιστάμενο ρυθμιστικό πλαίσιο δεν επαρκεί για να προληφθεί η εισαγωγή ορισμένων δυνητικά βλαβερών συστημάτων.».

Τροπολογία 2

Άρθρο 4

Στόχοι

Κείμενο που προτείνει η Επιτροπή Τροπολογία της ΕτΠ 1. Τα τεχνικά μέτρα έχουν σκοπό την επίτευξη των ακόλουθων στόχων: α) να διασφαλίζεται ότι αλιεύματα θαλάσσιων ειδών με μέγεθος μικρότερο από τα ελάχιστα μεγέθη αναφοράς διατήρησης δεν υπερβαίνουν ποσοστό 5 % κατ’ όγκο σύμφωνα με το άρθρο 2 παράγραφος 2 και το άρθρο 15 του κανονισμού (ΕΕ) αριθ. 1380/2013. 1. Τα τεχνικά μέτρα έχουν σκοπό την επίτευξη των ακόλουθων στόχων: α) να διασφαλίζεται ότι αλιεύματα θαλάσσιων ειδών με μέγεθος μικρότερο από τα ελάχιστα μεγέθη αναφοράς διατήρησης δεν υπερβαίνουν ποσοστό 5 % κατ’ όγκο σύμφωνα με το άρθρο 2 παράγραφος 2 και το άρθρο 15 του κανονισμού (ΕΕ) αριθ. 1380/2013.

Αιτιολογία

Η διασφάλιση ότι τα αλιεύματα θαλάσσιων ειδών, με μέγεθος μικρότερο από τα ελάχιστα μεγέθη αναφοράς διατήρησης, είναι μικρότερα από το 5 % δεν είναι ρεαλιστική για τον στόλο των μηχανοτρατών. Άλλωστε, ο κανόνας ήδη αποθαρρύνει την αλιεία ιχθυδίων.

Τροπολογία 3

Άρθρο 6

Ορισμοί

Κείμενο που προτείνει η Επιτροπή Τροπολογία της ΕτΠ (4) «κατευθυνόμενη αλιεία»: η αλιεία καθορισμένου είδους ή συνδυασμού ειδών, κατά την οποία τα συνολικά αλιεύματα αυτού του είδους/αυτών των ειδών αντιστοιχούν σε ποσοστό άνω του 50 % της οικονομικής αξίας των αλιευμάτων· (4) «κατευθυνόμενη αλιεία»: η αλιεία καθορισμένου είδους ή συνδυασμού ειδών, κατά την οποία τα συνολικά αλιεύματα αυτού του είδους/αυτών των ειδών στη διάρκεια ενός συγκεκριμένου αλιευτικού ταξιδιού αντιπροσωπεύουν ποσοστό άνω του 50 % των αλιευμάτων·

Τροπολογία 4

Άρθρο 6

Ορισμοί

Κείμενο που προτείνει η Επιτροπή Τροπολογία της ΕτΠ (26) «παραγάδι»: αλιευτικό εργαλείο που αποτελείται από μια κεντρική πετονιά, ορισμένες φορές μεγάλου μήκους, η οποία φέρει αγκίστρια με ή χωρίς δόλωμα δεμένα σε παράμαλλα σε τακτά διαστήματα. Η κεντρική πετονιά αγκυρώνεται είτε οριζόντια σε επαφή με ή κοντά στον βυθό είτε κάθετα είτε αφήνεται να παρασύρεται στην επιφάνεια· (26) «παραγάδι»: αλιευτικό εργαλείο που αποτελείται από μια κεντρική πετονιά, μεταβλητού μήκους, η οποία φέρει αγκίστρια με ή χωρίς δόλωμα δεμένα σε παράμαλλα σε τακτά διαστήματα. Η κεντρική πετονιά αγκυρώνεται είτε οριζόντια σε επαφή με ή κοντά στον βυθό είτε κάθετα είτε αφήνεται να παρασύρεται από τη στήλη ύδατος σε μεταβλητά βάθη ή στην επιφάνεια·

Τροπολογία 5

Άρθρο 6

Ορισμοί

Κείμενο που προτείνει η Επιτροπή Τροπολογία της ΕτΠ (30) «σάκος της τράτας»: το πλέον οπίσθιο τμήμα του διχτυού τράτας που έχει είτε κυλινδρικό σχήμα, δηλαδή την ίδια περιφέρεια σε όλο το μήκος του, είτε κωνικό σχήμα. Είναι κατασκευασμένος από ένα ή περισσότερα φύλλα (τεμάχια δικτυώματος) του ίδιου μεγέθους ματιών, τα οποία συναρμόζονται το ένα στο άλλο κατά μήκος των πλευρών τους με ραφή στην οποία μπορεί να συναρμοστεί ένα πλευρικό σχοινί. Για ρυθμιστικούς σκοπούς, το σημείο αυτό θεωρείται ότι είναι τα τελευταία 50 μάτια του διχτυού· (30) «σάκος της τράτας»: το πλέον οπίσθιο τμήμα του διχτυού τράτας που έχει είτε κυλινδρικό σχήμα, δηλαδή την ίδια περιφέρεια σε όλο το μήκος του, είτε κωνικό σχήμα. Είναι κατασκευασμένος από ένα ή περισσότερα φύλλα (τεμάχια δικτυώματος) του ίδιου μεγέθους ματιών, τα οποία συναρμόζονται το ένα στο άλλο κατά μήκος των πλευρών τους με ραφή στην οποία μπορεί να συναρμοστεί ένα πλευρικό σχοινί. Για ρυθμιστικούς σκοπούς, το σημείο αυτό θεωρείται ότι είναι τα τελευταία 50 μάτια του διχτυού·

Αιτιολογία

Το να μη διευκρινιστεί ότι γίνεται αναφορά στη διάσταση και όχι στο ίδιο το μάτι θα μπορούσε να έχει ως συνέπεια να μη γίνουν δεκτές δράσεις που σήμερα είναι κοινές και αποδεκτές όπως οι επιδιορθώσεις, που δεν αλλοιώνουν το μέγεθος των ματιών.

Τροπολογία 6

Άρθρο 6

Ορισμοί

Κείμενο που προτείνει η Επιτροπή Τροπολογία της ΕτΠ (38) «χρόνος πόντισης»: η περίοδος από το χρονικό σημείο της πρώτης ρίψης των διχτυών στη θάλασσα μέχρι το χρονικό σημείο της πλήρους ανάσυρσης των διχτυών επί του αλιευτικού σκάφους· (38) «χρόνος πόντισης»: η περίοδος από το χρονικό σημείο της πρώτης ρίψης κάθε διχτυού στη θάλασσα μέχρι το χρονικό σημείο της πλήρους ανάσυρσης καθενός από τα δίχτυα αυτά επί του αλιευτικού σκάφους·

Αιτιολογία

Εφαρμόζεται σε απλάδια, δίχτυα εμπλοκής ή μανωμένα δίχτυα, που αποτελούνται από διάφορες συρτές (εργαλεία που είναι δεμένα διαδοχικά), ώστε να καθορίζεται ότι ο χρόνος πόντισης ξεκινά τη χρονική στιγμή που ρίπτεται η πρώτη συρτή και λήγει όταν ανασύρεται η τελευταία.

Τροπολογία 7

Άρθρο 6

Ορισμοί

Κείμενο που προτείνει η Επιτροπή Τροπολογία της ΕτΠ (42) «διαλογή αλιευμάτων ανώτερης κατηγορίας»: η πρακτική απόρριψης ιχθύων χαμηλής τιμής, για τους οποίους ισχύουν όρια αλίευσης, ακόμα και εάν αυτοί μπορούν να εκφορτώνονται νομίμως, με σκοπό να μεγιστοποιείται η συνολική οικονομική ή χρηματική αξία των ιχθύων που φτάνουν στο λιμάνι· (42) «διαλογή αλιευμάτων ανώτερης κατηγορίας»: η πρακτική απόρριψης ιχθύων χαμηλής τιμής, για τους οποίους ισχύουν όρια αλίευσης, ακόμα και εάν αυτοί μπορούν να εκφορτώνονται νομίμως, με σκοπό να μεγιστοποιείται η συνολική οικονομική ή χρηματική αξία των ιχθύων που φτάνουν στο λιμάνι, εξαιρουμένων εκείνων των ειδών που δεν είναι κατάλληλα για κατανάλωση από τον άνθρωπο, λόγω της σύνθλιψής τους και της συμπίεσής τους στο δίχτυ (των λιωμένων)·

Αιτιολογία

Οι ιδιαιτερότητες της χρήσης συρόμενων αλιευτικών εργαλείων είναι η αιτία που, μερικές φορές, τα εν λόγω αλιεύματα φτάνουν συμπιεσμένα και λιωμένα και δεν είναι κατάλληλα προς πώληση.

Τροπολογία 8

Άρθρο 9

Γενικοί περιορισμοί στη χρήση συρόμενων αλιευτικών εργαλείων

Κείμενο που προτείνει η Επιτροπή Τροπολογία της ΕτΠ 1. Δεν επιτρέπεται η κατασκευή οποιουδήποτε τμήματος συρόμενου αλιευτικού εργαλείου με μέγεθος ματιών μικρότερο του μεγέθους ματιών του σάκου τράτας. Η παρούσα διάταξη δεν εφαρμόζεται σε διατάξεις δικτυώματος που χρησιμοποιούνται για την προσάρτηση αισθητήρων ελέγχου αλιευτικών εργαλείων. 1. Δεν επιτρέπεται η κατασκευή οποιουδήποτε τμήματος συρόμενου αλιευτικού εργαλείου με μέγεθος ματιών μικρότερο του μεγέθους ματιών του σάκου τράτας. Η παρούσα διάταξη δεν εφαρμόζεται σε διατάξεις δικτυώματος που χρησιμοποιούνται για την προσάρτηση αισθητήρων ελέγχου αλιευτικών εργαλείων. Περαιτέρω παρέκκλιση μπορεί να παρέχεται με μια κατ’ εξουσιοδότηση πράξη που θα εκδίδεται σύμφωνα με το άρθρο 18 του παρόντος κανονισμού, όταν η χρήση ενός μεγέθους ματιών που είναι μικρότερο από το μέγεθος ματιών του σάκου και σε άλλα μέρη του συρόμενου εργαλείου οδηγεί σε τέτοια οφέλη για τη διατήρηση των θαλάσσιων βιολογικών πόρων που είναι τουλάχιστον ισοδύναμα με εκείνα των υφιστάμενων αλιευτικών μεθόδων.

Αιτιολογία

Το πάνω μέρος του εργαλείου μπορεί να είναι κατασκευασμένο από μάτια μεγαλυτέρου μεγέθους, εφόσον αυτό δεν επηρεάζει τη συγκράτηση των ιχθύων που φθάνουν στο σάκο του εργαλείου, και φυσικά καθιστά μικρότερο το κόστος κατασκευής του.

Τροπολογία 9

Άρθρο 13

Προστασία ευαίσθητων ενδιαιτημάτων, συμπεριλαμβανομένων ευπαθών θαλάσσιων οικοσυστημάτων

Κείμενο που προτείνει η Επιτροπή Τροπολογία της ΕτΠ 2. Στην περίπτωση που, σύμφωνα με βέλτιστες διαθέσιμες επιστημονικές συμβουλές, συνιστάται η τροποποίηση του καταλόγου περιοχών του παραρτήματος II, συμπεριλαμβανομένης της προσθήκης νέων περιοχών, η Επιτροπή εξουσιοδοτείται να εκδίδει τις εν λόγω τροποποιήσεις μέσω κατ’ εξουσιοδότηση πράξεων, σύμφωνα με τη διαδικασία που ορίζεται στο άρθρο 11 παράγραφοι 2 και 3 του κανονισμού (ΕΕ) αριθ. 1380/2013. Κατά την έκδοση των εν λόγω τροποποιήσεων, η Επιτροπή μεριμνά ιδίως για τη μείωση των αρνητικών επιπτώσεων της μετατόπισης αλιευτικών δραστηριοτήτων προς άλλες ευαίσθητες περιοχές. 2. Στην περίπτωση που, σύμφωνα με βέλτιστες διαθέσιμες επιστημονικές συμβουλές, συνιστάται η τροποποίηση του καταλόγου περιοχών του παραρτήματος II, συμπεριλαμβανομένης της προσθήκης νέων περιοχών, η Επιτροπή εξουσιοδοτείται να εκδίδει τις εν λόγω τροποποιήσεις μέσω κατ’ εξουσιοδότηση πράξεων, σύμφωνα με τη διαδικασία που ορίζεται στο άρθρο 11 παράγραφοι 2 και 3 του κανονισμού (ΕΕ) αριθ. 1380/2013. Κατά την έκδοση των εν λόγω τροποποιήσεων, η Επιτροπή μεριμνά ιδίως για τη μείωση των αρνητικών επιπτώσεων της μετατόπισης αλιευτικών δραστηριοτήτων προς άλλες ευαίσθητες περιοχές , όπως ορίζεται από τους κανόνες αλιείας βαθέων υδάτων .

Αιτιολογία

Συνοχή με τη νέα νομοθεσία για την αλιεία βαθέων υδάτων (Regulation establishing specific conditions to fishing for deep-sea stocks in the North-East Atlantic and provisions for fishing in international waters of the North-East Atlantic and repealing Regulation (EC) No 2347/2002) [Κανονισμός για τη θέσπιση ειδικών όρων όσον αφορά την αλιεία αποθεμάτων βαθέων υδάτων στον Βορειοανατολικό Ατλαντικό και διατάξεων όσον αφορά την αλιεία σε διεθνή ύδατα του Βορειοανατολικού Ατλαντικού καθώς και για την κατάργηση του κανονισμού (ΕΚ) αριθ. 2347/2002]

Τροπολογία 10

Άρθρο 19

Περιφερειακά μέτρα στο πλαίσιο πολυετών σχεδίων

Κείμενο που προτείνει η Επιτροπή Τροπολογία της ΕτΠ 1. Η Επιτροπή εξουσιοδοτείται να θεσπίζει τεχνικά μέτρα σε περιφερειακό επίπεδο με σκοπό την επίτευξη των στόχων των πολυετών σχεδίων που αναφέρονται στα άρθρα 9 και 10 του κανονισμού (ΕΕ) αριθ. 1380/2013. Τα εν λόγω μέτρα θεσπίζονται μέσω κατ’ εξουσιοδότηση πράξεων οι οποίες εκδίδονται σύμφωνα με το άρθρο 32 του παρόντος κανονισμού και το άρθρο 18 του κανονισμού (ΕΕ) αριθ. 1380/2013. 1. Η Επιτροπή εξουσιοδοτείται να θεσπίζει τεχνικά μέτρα σε περιφερειακό επίπεδο με σκοπό την επίτευξη των στόχων των πολυετών σχεδίων που αναφέρονται στα άρθρα 9 και 10 του κανονισμού (ΕΕ) αριθ. 1380/2013. Τα εν λόγω μέτρα θεσπίζονται μέσω κατ’ εξουσιοδότηση πράξεων οι οποίες εκδίδονται σύμφωνα με το άρθρο 32 του παρόντος κανονισμού και το άρθρο 18 του κανονισμού (ΕΕ) αριθ. 1380/2013. Τα κράτη μέλη μπορούν να υποβάλλουν κοινές συστάσεις, ανεξάρτητα από τη θέσπιση των πολυετών σχεδίων για τους αντίστοιχους τομείς. 2 … 2 … 3 … 3 … 4 … 4 … 5 … 5 … 6 . 6 …

Αιτιολογία

Με την τρέχουσα διατύπωσή του, το άρθρο 19 της πρότασης κανονισμού θα μπορούσε να ερμηνευθεί υπό την έννοια ότι επιβάλλει την κατάρτιση πολυετών σχεδίων, ως προϋπόθεσης για την υποβολή κοινών συστάσεων.

Τροπολογία 11

Άρθρο 19

Περιφερειακά μέτρα στο πλαίσιο πολυετών σχεδίων

Κείμενο που προτείνει η Επιτροπή Τροπολογία της ΕτΠ 1 … 1 … 2 … 2 … 3 … 3 … 4 … 4 … 5 … 5 … 6. Η Επιτροπή μπορεί να απαιτεί την αξιολόγηση των αναφερόμενων στην παράγραφο 5 κοινών συστάσεων από την ΕΤΟΕΑ. 6. Η Επιτροπή θα απαιτεί την αξιολόγηση των αναφερόμενων στην παράγραφο 5 κοινών συστάσεων από την ΕΤΟΕΑ.

Αιτιολογία

Η επιθυμία για στενότερη συμμετοχή της ΕΤΟΕΑ (Επιστημονική Τεχνική και Οικονομική Επιτροπή Αλιείας) θεωρείται ζωτικής σημασίας από τους ενδιαφερόμενους φορείς και τα συναφή αιτήματα έχουν υποβληθεί στο πλαίσιο ακροάσεων και συζητήσεων πολιτικής στο Ευρωπαϊκό Κοινοβούλιο και στην ΕτΠ.

Τροπολογία 12

Άρθρο 31

Μέτρα διασφάλισης

Κείμενο που προτείνει η Επιτροπή Τροπολογία της ΕτΠ 1. Όταν, βάσει διαθέσιμων επιστημονικών συμβουλών, απαιτείται ανάληψη άμεσης δράσης για την προστασία θαλάσσιων ειδών, η Επιτροπή εξουσιοδοτείται να εκδίδει κατ’ εξουσιοδότηση πράξεις σύμφωνα με το άρθρο 32 για τη μείωση των εν λόγω απειλών. Οι εν λόγω πράξεις μπορεί να αφορούν ιδίως περιορισμούς στη χρήση αλιευτικών εργαλείων ή περιορισμούς αλιευτικών δραστηριοτήτων σε ορισμένες περιοχές ή κατά τη διάρκεια ορισμένων περιόδων. 1. Όταν, βάσει διαθέσιμων επιστημονικών συμβουλών, απαιτείται ανάληψη άμεσης δράσης για την προστασία θαλάσσιων ειδών, η Επιτροπή εξουσιοδοτείται να εκδίδει κατ’ εξουσιοδότηση πράξεις σύμφωνα με το άρθρο 32 για τη μείωση των εν λόγω απειλών , αφού προηγουμένως αποτιμηθούν οι οικονομικές και κοινωνικές συνέπειες των προτεινόμενων μέτρων . Οι εν λόγω πράξεις μπορεί να αφορούν ιδίως περιορισμούς στη χρήση αλιευτικών εργαλείων ή περιορισμούς αλιευτικών δραστηριοτήτων σε ορισμένες περιοχές ή κατά τη διάρκεια ορισμένων περιόδων. 2. Οι κατ’ εξουσιοδότηση πράξεις που αναφέρονται στην παράγραφο 1 σχεδιάζονται ιδίως ώστε: 2. Οι κατ’ εξουσιοδότηση πράξεις που αναφέρονται στην παράγραφο 1 σχεδιάζονται ιδίως ώστε: α) να αντιμετωπίζουν απρόβλεπτες αλλαγές στην εξέλιξη των αποθεμάτων λόγω υψηλών ή χαμηλών επιπέδων εισόδου νεαρών ατόμων σε ένα απόθεμα· α) να αντιμετωπίζουν απρόβλεπτες αλλαγές στην εξέλιξη των αποθεμάτων λόγω υψηλών ή χαμηλών επιπέδων εισόδου νεαρών ατόμων σε ένα απόθεμα· β) να παρέχουν προστασία σε αναπαραγωγικούς πληθυσμούς ιχθύων ή οστρακοειδών όταν τα επίπεδα των αποθεμάτων είναι πολύ χαμηλά ή όταν άλλοι περιβαλλοντικοί παράγοντες απειλούν την κατάσταση ενός αποθέματος. β) να παρέχουν προστασία σε αναπαραγωγικούς πληθυσμούς ιχθύων ή οστρακοειδών όταν τα επίπεδα των αποθεμάτων είναι πολύ χαμηλά ή όταν άλλοι περιβαλλοντικοί παράγοντες απειλούν την κατάσταση ενός αποθέματος. 3. Οι κατ’ εξουσιοδότηση πράξεις που αναφέρονται στην παράγραφο 1 εφαρμόζονται για μέγιστη περίοδο τριών ετών, με την επιφύλαξη της παραγράφου 6 του άρθρου 32. 3. Οι κατ’ εξουσιοδότηση πράξεις που αναφέρονται στην παράγραφο 1 εφαρμόζονται για μέγιστη περίοδο τριών ετών, με την επιφύλαξη της παραγράφου 6 του άρθρου 32.

Αιτιολογία

Με την τροποποίηση αυτή επιδιώκεται να λαμβάνεται υπόψη ο οικονομικοκοινωνικός αντίκτυπος πριν από τη λήψη αποφάσεων.

Τροπολογία 13

Άρθρο 32

Άσκηση της εξουσιοδότησης

Κείμενο που προτείνει η Επιτροπή Τροπολογία της ΕτΠ 2. Η αναφερόμενη στα άρθρα 11, 13, 19, 28 και 31 αρμοδιότητα έκδοσης κατ’ εξουσιοδότηση πράξεων ανατίθεται στην Επιτροπή για περίοδο πέντε ετών από την [----]. Η Επιτροπή υποβάλλει έκθεση σχετικά με τις εξουσίες που της έχουν ανατεθεί το αργότερο εννέα μήνες πριν από τη λήξη της πενταετίας. Η εξουσιοδότηση ανανεώνεται αυτομάτως για περιόδους ίδιας διάρκειας, εκτός αν το Ευρωπαϊκό Κοινοβούλιο ή το Συμβούλιο προβάλουν σχετικές αντιρρήσεις το αργότερο εντός τριών μηνών πριν από τη λήξη της κάθε περιόδου. 2. Η αναφερόμενη στα άρθρα 11, 13, 19 και 28 αρμοδιότητα έκδοσης κατ’ εξουσιοδότηση πράξεων ανατίθεται στην Επιτροπή για περίοδο πέντε ετών από την [----] και για περίοδο τριών ετών στην περίπτωση του άρθρου 31 . Η Επιτροπή υποβάλλει έκθεση σχετικά με τις εξουσίες που της έχουν ανατεθεί το αργότερο εννέα μήνες πριν από τη λήξη της πενταετίας. Η εξουσιοδότηση ανανεώνεται αυτομάτως για περιόδους ίδιας διάρκειας, εκτός αν το Ευρωπαϊκό Κοινοβούλιο ή το Συμβούλιο προβάλουν σχετικές αντιρρήσεις το αργότερο εντός τριών μηνών πριν από τη λήξη της κάθε περιόδου.

Αιτιολογία

Με το άρθρο 31 εξουσιοδοτείται η Επιτροπή να εκδίδει κατ εξουσιοδότηση πράξεις για περίοδο τριών ετών. Ωστόσο, δυνάμει του άρθρου 32, η αρμοδιότητα έκδοσης της Επιτροπής φαίνεται να ισχύει για πέντε έτη.

Τροπολογία 14

Άρθρο 34

Επανεξέταση και υποβολή εκθέσεων

Κείμενο που προτείνει η Επιτροπή Τροπολογία της ΕτΠ 1 … 1 … 2 … 2 … 3 … 3 … 4. Η έκθεση πρέπει να βασίζεται σε συνολική αξιολόγηση του εδαφικού αντικτύπου που διεξήγαγε η Επιτροπή σε κάθε θαλάσσια λεκάνη, προκειμένου να αξιολογηθεί ο περιβαλλοντικός και ο κοινωνικοοικονομικός αντίκτυπος των μέτρων.

Αιτιολογία

Μια συνολική επισκόπηση των επιπτώσεων των μέτρων πολιτικής που προκύπτουν από τον προτεινόμενο κανονισμό στις διάφορες περιοχές αποτελεί σημαντική προϋπόθεση για τη χάραξη πολιτικής βάσει στοιχείων. Έτσι, θα καταστεί δυνατή η εφαρμογή ενός πλήρους κύκλου πολιτικής, εξασφαλίζοντας την ενσωμάτωση της νομοθεσίας, την αξιολόγηση του αντικτύπου και την ανατροφοδότηση.

II. ΠΟΛΙΤΙΚΕΣ ΣΥΣΤΑΣΕΙΣ

Η ΕΥΡΩΠΑΪΚΗ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

Γενικές συστάσεις

1. θεωρεί ότι η εκπόνηση σαφών και απλών κανόνων, τους οποίους να μπορούν να κατανοούν εύκολα και να εφαρμόζουν οι αλιείς, είναι ζωτικής σημασίας για μια επιτυχημένη κοινή αλιευτική πολιτική· λαμβανομένου υπόψη του αριθμού του κανονισμών που επηρεάζονται από την υπό εξέταση πρόταση κανονισμού σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων (εφεξής «η πρόταση»), φρονεί ότι η πρόταση αποτελεί ένα πραγματικό βήμα προόδου προς την απλούστευση του κανονιστικού πλαισίου των τεχνικών μέτρων που ισχύουν στον τομέα της ευρωπαϊκής αλιείας·

2. επιδοκιμάζει τη νομοθετική προσέγγιση που υιοθετείται για την πρόταση: ένας κανονισμός-πλαίσιο αναφοράς και κανόνες «περιφερειοποίησης» στα παραρτήματα, οι οποίοι μπορούν να τροποποιηθούν βάσει μιας απλουστευμένης και ολοκληρωμένης διαδικασίας «περιφερειοποίησης» που προβλέπεται στην πρόταση κανονισμού· αυτή η προσέγγιση επιτρέπει τη θέσπιση κοινών κανόνων, οι οποίοι ισχύουν για το σύνολο των θαλάσσιων λεκανών, και εξασφαλίζει επαρκή ευελιξία για την προσαρμογή των τεχνικών μέτρων στις συγκεκριμένες ανάγκες που μπορεί να ανακύψουν σε περιφερειακό επίπεδο·

3. επικροτεί το γεγονός ότι η πρόταση τηρεί την αρχή της αναλογικότητας, όπως ορίζεται στο άρθρο 5 παράγραφος 4 της Συνθήκης για την Ευρωπαϊκή Ένωση·

4. καλεί τον νομοθέτη να διατηρήσει την απλή παρουσίαση της πρότασης όπως είναι στην αρχική της μορφή·

5. καλεί τον νομοθέτη να αποφύγει τη θέσπιση εξαιρέσεων και παρεκκλίσεων που ενδέχεται να στρεβλώνουν τους ίσους όρους ανταγωνισμού, εκτός και αν υπάρχει συγκεκριμένη ανάγκη που προκύπτει σε περιφερειακό επίπεδο·

Η συνιστώσα της «περιφερειοποίησης»

6. επισημαίνει ότι η «περιφερειοποίηση» της κοινής αλιευτικής πολιτικής (ΚΑλΠ) προσφέρει στις περιφέρειες και στα κράτη μέλη τη δυνατότητα να συμμετέχουν στη διαχείριση των αλιευτικών αποθεμάτων στο πλαίσιο των στόχων της ΚΑλΠ·

7. σημειώνει τη δυνατότητα υποβολής κοινών συστάσεων· τούτες καθορίζουν κατάλληλα τεχνικά μέτρα σε περιφερειακό επίπεδο, δεν πρέπει να συνδέονται με τη θέσπιση των πολυετών σχεδίων, αλλά θα πρέπει να καλύπτουν όλους τους τύπους αλιείας·

8. θεωρεί ότι η «περιφερειοποίηση» συνιστά μια ευκαιρία να αναπτυχθεί ένα ευέλικτο σύστημα για την ενεργό διαχείριση της περιφερειακής αλιείας βάσει ποσοτικών και ποιοτικών παραμέτρων σύμφωνα με τους σκοπούς και τους στόχους της κοινής αλιευτικής πολιτικής·

9. ζητεί από την Επιτροπή να συνεκτιμήσει τις τοπικές ιδιαιτερότητες όσον αφορά τα ελάχιστα μεγέθη αναφοράς διατήρησης και να επιτρέψει την τροποποίηση των παραρτημάτων V έως X στο πλαίσιο απλουστευμένης διαδικασίας και σε συνεργασία με τις τοπικές και τις περιφερειακές αρχές·

10. καλεί τον νομοθέτη να διασφαλίσει τη συνοχή μεταξύ των κειμένων του κανονισμού για την ΚΑλΠ, των πολυετών σχεδίων και της υπό εξέταση πρότασης κανονισμού·

Προσέγγιση βασισμένη στην εμπιστοσύνη και συμμετοχή όλων των ενδιαφερόμενων φορέων στη μεταρρύθμιση

11. θεωρεί πολύ σημαντική την υιοθέτηση μιας προσέγγισης βασισμένης στην εμπιστοσύνη στον κανονισμό για τον τομέα της ευρωπαϊκής αλιείας· η ΕτΠ επισημαίνει ότι μια τέτοια προσέγγιση είναι απολύτως αναγκαία προκειμένου να αποφευχθεί η περαιτέρω αποξένωση της αλιευτικής κοινότητας· οι υπεύθυνοι χάραξης πολιτικής θα πρέπει να μπορούν να εμπιστεύονται τους αλιείς ότι θα εφαρμόσουν πλήρως τη μεταρρύθμιση και, με τη σειρά τους, οι αλιείς θα πρέπει να μπορούν να εμπιστεύονται τους υπεύθυνους χάραξης πολιτικής ότι δεν θα τους εγκαταλείψουν. Μια προσέγγιση που θα βασίζεται στην εμπιστοσύνη απαιτεί μια διατομεακή προσπάθεια, η οποία προϋποθέτει ότι όλοι οι ενδιαφερόμενοι φορείς θα εξετάζουν τον τομέα της αλιείας όχι μόνον από την άποψη της αλιευτικής ικανότητας, της αλιευτικής προσπάθειας και των αλιευτικών ποσοστώσεων, αλλά θα συνυπολογίζουν και τις κοινωνικές παραμέτρους, τον περιορισμένο περιβαλλοντικό αντίκτυπο, καθώς και τη βιωσιμότητα για το μέλλον του αλιευτικού τομέα·

12. απευθύνει έκκληση στον νομοθέτη να συμπεριλάβει στον κανονισμό ορισμένα κίνητρα, τα οποία θα καθιστούν τη συμμόρφωση με τους κανόνες μια φυσική επιλογή για τους αλιείς· τα κίνητρα αυτά θα μπορούσαν να είναι οικονομικού, κοινωνικού, διοικητικού ή άλλου χαρακτήρα, τα οποία να συνάδουν με την ενωσιακή νομοθεσία και υπό την προϋπόθεση της τήρησης συγκεκριμένων κριτηρίων· τα κίνητρα αυτά θα πρέπει να αναπτυχθούν στο πλαίσιο μιας «νοοτροπίας συμμόρφωσης και συνεργασίας», όπως ορίζεται στο άρθρο 36 παράγραφος 2 στοιχείο ζ) του κανονισμού (ΕΕ) αριθ. 1380/2013·

13. δεδομένου ότι η κατανομή των ποσοστώσεων αποτελεί αρμοδιότητα των κρατών μελών, πιστεύει ότι η θέσπιση διατάξεων που να επιτρέπουν την αλιεία μικρής κλίμακας με σκοπό την άμεση διαχείριση των ποσοστώσεων (1) και των αλιευμάτων μπορεί να αποτελέσει μια μεγάλη ευκαιρία για την αποκατάσταση των ιστορικών αδικιών που έχουν υποστεί οι μικρής κλίμακας και οι παράκτιοι αλιείς, παρέχοντάς τους τη δυνατότητα να διαδραματίσουν καθοριστικότερο ρόλο στη διαχείριση των θαλασσών, και εξασφαλίζοντας, συγχρόνως, ίσους όρους ανταγωνισμού με τη βιομηχανική αλιεία, καθώς και ισορροπία μεταξύ δικαιωμάτων και υποχρεώσεων. Η ενδυνάμωση των μικρών αλιέων να διαχειρίζονται ποσοστώσεις ορισμένων αλιευτικών αποθεμάτων, με βάση συγκεκριμένα ζωτικά επιτεύγματα και υπό αυστηρό έλεγχο, θα εξασφαλίσει στους αλιείς τη δυνατότητα να αυτοπροσδιορίζονται ως μέτοχοι στη διαχείριση των στοιχείων του ενεργητικού (αποθέματα ιχθύων) και να έχουν κίνητρο να τα φροντίζουν με υπεύθυνο τρόπο·

14. στηρίζει το Ευρωπαϊκό Κοινοβούλιο (2) στην έκκλησή του προς την Ευρωπαϊκή Επιτροπή και τα κράτη μέλη της ΕΕ για σταδιακή αύξηση των ποσοστώσεων για τη μη βιομηχανική αλιεία προκειμένου να στηριχθεί αυτή η βιώσιμη μορφή αλιείας·

15. ένα τέτοιο αποκεντρωμένο σύστημα διαχείρισης των αλιευτικών δικαιωμάτων θα πρέπει να βασίζεται στις ακόλουθες βασικές αρχές: 1) διατήρηση των θαλάσσιων πόρων και προστασία του περιβάλλοντος ως απαρέγκλιτη προϋπόθεση, 2) λήψη αποφάσεων βάσει επιστημονικών γνωμοδοτήσεων και συστάσεων, 3) αυστηρός έλεγχος και κυλιόμενη αξιολόγηση της εφαρμογής, 4) ενσωματωμένη ευελιξία για αναπροσαρμογές μετά τις αξιολογήσεις και ύστερα από την πιλοτική φάση, 5) τα δικαιώματα αλιείας πρέπει να σχεδιαστούν ως ποσοστό της μέγιστης βιώσιμης απόδοσης (ΜΒΑ) προκειμένου να παρασχεθούν κίνητρα στους αλιείς να επιδιώξουν ενεργά την αποκατάσταση των ιχθυαποθεμάτων·

Σημασία της αλιείας μικρής κλίμακας για τις ευρωπαϊκές αλιευτικές κοινότητες

16. σημειώνει ότι για τις μικρές παράκτιες πόλεις σε ολόκληρη την Ευρώπη η παράκτια αλιεία μικρής κλίμακας εντάσσεται σε ένα μοναδικό οικοσύστημα το οποίο περιλαμβάνει πτυχές όπως η πολιτιστική κληρονομιά, η κοινωνική συνοχή, ο τουρισμός, ο τομέας εστίασης και φιλοξενίας·

17. εκφράζει τη λύπη της για το γεγονός ότι η εν εξελίξει μεταρρύθμιση της ΚΑλΠ δεν συνεκτιμά πλήρως τη σημασία των παράκτιων αλιέων μικρής κλίμακας, οι οποίοι λειτουργούν ως τοπικοί θεματοφύλακες της θάλασσας με γνώσεις για την τοπική ιστορική παράδοση και τον αντίστοιχο τρόπο ζωής και αποτελούν σημαντικό συνδετικό κρίκο της κοινωνικοοικονομικής ζωής στις παράκτιες πόλεις·

18. απευθύνει έκκληση στον νομοθέτη και στα κράτη μέλη να αξιοποιήσουν όλες τις ανεκμετάλλευτες δυνατότητες στήριξης και τα οικολογικά οφέλη για την αλιεία μικρής κλίμακας που εξασφαλίζει η ισχύουσα ΚΑλΠ·

19. θεωρεί, στο πλαίσιο αυτό, μια πολύ θετική ένδειξη το γεγονός ότι η υπό εξέταση πρόταση κανονισμού για τα τεχνικά μέτρα δεν απαιτεί από τους μικρούς αλιείς να επενδύσουν σε νέο εξοπλισμό και δίχτυα·

20. σημειώνει ότι οι επαγγελματίες ψαράδες μικρής κλίμακας αισθάνονται ολοένα και πιο αποκομμένοι από τη διαμόρφωση πολιτικής εξαιτίας της αναποτελεσματικής διακυβέρνησης και της πληθώρας κανονιστικών ρυθμίσεων των προηγούμενων δεκαετιών, τις οποίες διαδέχθηκε μια ριζοσπαστική μεταρρύθμιση με την οποία εισήχθηκαν πολλαπλοί νέοι κανονισμοί όπως απαγόρευση των απορρίψεων/υποχρέωση εκφόρτωσης, περιφερειοποίηση, πολυετή σχέδια και αναθεώρηση των τεχνικών μέτρων, κανονισμός ελέγχου και συλλογή δεδομένων·

21. επαναλαμβάνει τη θέση της ότι η αλιευτική πολιτική της ΕΕ πρέπει να αποτελέσει κεντρικό στοιχείο της ευρύτερης στρατηγικής για τη γαλάζια ανάπτυξη, στην οποία θα λαμβάνονται υπόψη οι ιδιαιτερότητες του τομέα της αλιείας, αλλά και η ανάπτυξη όλων των τομέων της γαλάζιας οικονομίας συμπεριλαμβανομένων των θαλάσσιων βιομηχανιών και του τουρισμού, καθώς και η απασχόληση και η προστασία του περιβάλλοντος, και ότι η επιχειρηματικότητα της γαλάζιας οικονομίας δεν αφορά μόνο τις δραστηριότητες που αναπτύσσονται στις θάλασσες και στους ωκεανούς (3), αλλά και το σύνολο των παράκτιων περιοχών.

Βρυξέλλες, 7 Δεκεμβρίου 2016. Ο Πρόεδρος της Ευρωπαϊκής Επιτροπής των Περιφερειών Markku MARKKULA

(1) Όπως προβλέπεται στο άρθρο 17 του κανονισμού (ΕΕ) αριθ. 1380/2013, και στο άρθρο 19 παράγραφος 4 στοιχείο γ) της υπό εξέταση πρότασης.

(2) 2015/2090(INI).

(3) NAT-V-044.